2012. július 24-én benyújtott kereset - Mundipharma kontra OHIM - AFP Pharmaceuticals (Maxigesic)
(T-328/12. sz. ügy)
A keresetlevél nyelve: német
Felek
Felperes: Mundipharma GmbH (Limburg a.d. Lahn, Németország) (képviselő: F. Nielsen ügyvéd)
Alperes: Belső Piaci Harmonizációs Hivatal (védjegyek és formatervezési minták) (OHIM)
A másik fél a fellebbezési tanács előtti eljárásban: AFP Pharmaceuticals Ltd (Takapuna, Új-Zéland)
Kereseti kérelmek
A felperes azt kéri, hogy a Törvényszék:
helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának 2012. május 23-án az R 1788/2010-4. sz. ügyben hozott határozatát;
az alperest kötelezze az eljárás költségeinek viselésére.
Jogalapok és fontosabb érvek
A közösségi védjegy bejelentője: AFP Pharmaceuticals Ltd.
Az érintett közösségi védjegy: a "Maxigesic" szóvédjegy az 5. osztályba tartozó áruk vonatkozásában - 7 056 104. sz. közösségi védjegybejelentés.
A felszólalási eljárásban hivatkozott védjegy vagy megjelölés jogosultja: a felperes.
A hivatkozott védjegy vagy megjelölés: az "OXYGESIC" szóvédjegy az 5. osztályba tartozó áruk vonatkozásában.
A felszólalási osztály határozata: a felszólalási osztály a felszólalásnak helyt adott.
A fellebbezési tanács határozata: a fellebbezési tanács a fellebbezésnek helyt adott és a felszólalást elutasította.
Jogalapok: a 207/2009/EK tanácsi rendelet 8. cikke (1) bekezdése b) pontjának megsértése.
____________